|  |
| --- |
| **Tu-2** |
|  |
| Tupolev Tu-2 |
|  |
| Tipas | lengvasis bombonešis |
| NATO kodas | Bat |
| Kūrėjas | Andrejus Tupolevas |
| Pirmas skrydis | 1941 m. sausio 29 d. |
| Pradėtas naudoti | 1941 m. liepos 27 d. |
| Baigtas naudoti | 1982 m. |
| Būsena | Nenaudojamas |
| Pagaminta vnt. | 2257 |

Tu-2s Kinijos aviacijos muziejuje
Tu-2 Rusijoje, Monino muziejuje
**Tupolev Tu-2** (NATO kodas – *Bat* (liet. *šikšnosparnis*)) buvo Antrojo pasaulinio karo metu Sovietų Sąjungoje sukurtas dvimotoris propelerinis lengvasis bombonešis, skirtas veikti fronto linijoje šviesiu paros metu. Kaip ir vokiškas oponentas Ju-88 jis galėjo pikiruoti. Tokios savybės leido jam būti vienam svarbiausių Raudonosios armijos puolimo įrankių, naudotu visose sferose: tiek kaip bombonešį, torpednešį ar žvalgybos lėktuvą.

Lėktuvo sukūrimas
-----------------

1937 m. Andrejus Tupolevas pradėjo lėktuvo projektavimo darbus, jiems suteiktas kodinis pavadinimas buvo "Samaliot 103". Jo trisparnius propelerius suko du Mikulin AN37 V12 varikliai išvystantys po 1400 arklio galių. Prototipas galėjo pakilti iki 10 km aukščio, pasiekti 635 km/h greitį, nuskristi 2500 km atstumą.

Vėlesniems bandymams buvo sukurtos specialios platformos ANT-58, ANT-59 ir ANT-60.

1941 m. pabaigoje visi aviacijos specialistai buvo evakuoti į Omską, šio miesto gamykloje Nr. 166 buvo pradėti masiškai gaminti pirmieji Tu-2. Iki 1942 m. kovo mėnesio buvo pagaminta 80 lėktuvų. Po to gamyba buvo sustabdyta, nes karui trūko kovos lėktuvų, o Tupolevo projektavimo biuro įranga buvo išsikraustyta į Kazanę, gamyklą Nr. 129. 1943 m. išleistai Tu-2 versijai buvo nuspręsta naudoti modernesnį oru aušinamą 14 cilindrų vidaus degimo variklį AŠ-82, išvystydavusį 1850 AG. Išbandymui buvo sukurtas ANT-69 prototipas, pagal pastarąjį buvo pastatyti daugiau kaip 2000 bombonešių.

Dizainas
--------

Monoplanas turėjo H formos dvisparnę uodegą su elipsės formos „sparnais". Važiuoklė buvo išleidžiama. Lėktuvo įprastinis dažymas-maskavimas susidėjo iš matinių spalvų melsvos apačios ir juodai žaliu marginimu nudažytos viršutinės korpuso dalies.

Lėktuvo ekipažą sudarė keturi žmonės: pilotas ir už jo įsitaisęs navigatorius. Už jų šonuose buvo radistas ir taikytojas, kurie taip pat turėjo padėti gintis jei lėktuvą užpultu. Tam jie turėjo įtaisytus tris 12,7 mm UB kulkosvaidžius su 250 kulkų kiekviename. Bombonešyje buvo ir dvi stacionarios 20 mm ShVAK patrankos su 200 užtaisų kiekviename vamzdyje.

Lėktuvo viduje įmontuotoje talpykloje buvo galima gabenti iki tonos bombų, dar po toną - po kiekvienu sparnu pakabinamose vietose. Dėl didelės lėktuvo galios pertekliaus, buvo gabenami ir didesni bombų kiekiai.

Operacijų istorija
------------------

* Antrasis pasaulinis karas. Tu-2 buvo vienas iš svarbiausių TSRS dvimotorių bombonešių, kartu su Pe-2 ir Il-4.
* Kinijos pilietinis karas. Kinijos liaudies išlaisvinimo armijos oro pajėgos naudojo nedidelį skaičių Tu-2s orlaivių.
* Korėjos karas. Keli kinų Tu-2 buvo numušti virš Korėjos pusiasalio.
* 1959 m. Tibeto sukilimas.
* Testai. Po II pasaulinio karo TSRS šiuos lėktuvus naudojo naujų variklių bandymams, tarp jų ir pirmos kartos savo reaktyvinių variklių.

Versijos
--------

„Samaliot 103" (ANT-58)1941 m. bandomasis trivietis modelis.
„Samaliot 103U" (ANT-59)Keturvietė versija.
„Samaliot 103V" (ANT-60)Toks pat kaip ir ANT-59, bet su ASh-82 varikliu.
ANT-62TPagal Tu-2D versiją sukurtas torpedų nešėjo prototipas.
ANT-63 (SDB)Didelio greičio šviesiu paros metu pritaikyto veikti protipas.
ANT-64Ilgo nuotolio keturmotorio Tu-2 prototipas, vėliau tapęs Tu-10
ANT-66Keleivių gabenimui skirtas modelis pagal ANT-64.
ANT-67Penkiavietis 1946 prototipas varomas ACh-30 dyzelinių variklių.
Tu-1 (ANT-63P)Trivietis naktinio veikimo lėktuvo prototipas.
Tu-2
Tu-2D (ANT-62)Ilgo veikimo nuotolio versija pasirodžiusi 1944 m.
Tu-2DB (ANT-65)Dideliame aukštyje atpažinėjo vaidmenį skirtas atlikti modelis.
Tu-2FFotografavimo-atpažinimo versija.
Tu-2GDidelia greičio krovininės konfigūracijos versija.
Tu-2KTik 2 tokie buvo pastatyti, skirti išbandyti katapultacines kėdes.
Tu-2LLVersija „skraidanti laboratorija".
Tu-2M (ANT-61M)versija su ASh-83 varikliais.
Tu-2NVersija išbandyti reaktyvinius variklius Rolls-Royce Nene.
Tu-2 ParavanDu pagaminti lėktuvai, kurie turėjo dideliame aukštyje pasiimti oro balionus.
Tu-2ROro atpažinimo versija.
Tu-2RShRPrototipas turėjęs įmontuotą 57 mm patranką.
Tu-2S (ANT-61)SU Shvetsov ASh-82FN varikliu, 1943 m.
Tu-2S RLS PNB-4Naktinio lėktuvo versija su Gneiss 5 (Гнейс 5) radaru. Ginkluota dviem NS-45 aviacinėmis patrankomis. 1943 m. versija.
Tu-2T1945 m. bandyta torpedų gabenimo versija.
Tu-2Utreniruočių lėktuvas.
Tu-2/104Visaorio lėktuvo prototipas.
Tu-6Atpažinimo bombonešio prototipas, 1946 m.
Tu-8 (ANT-69)Ilgo nuotolio bombonešis Tu-2D pagrindu, 1947 m.
Tu-10 (ANT-68)Trumpai naudoto didelio aukščio atpažinimo lėktuvo versija, 1943 m.
Tu-12Vidutinio nuotolio reaktyvinio bombonešio prototipas 1947 m.
UTBTreniruočių lėktuvo versija su Shvetsov ASh-21 varikliais, sukurtas Suchoj konstruktorių biuro 1946 m.

Šalys naudotojos
----------------

Tu-2 šalys naudotojos
Antrojo pasaulinio karo metu
* Tarybų Sąjunga TSRS oro pajėgos

Po karo
* Bulgarija Bulgarijos oro pajėgos
* Indonezija Indonezijos oro pajėgos
* Kinijos LR Kinijos oro pajėgos
* Lenkija Lenkijos oro pajėgos
* Rumunija Rumunijos oro pajėgos
* Tarybų Sąjunga TSRS oro pajėgos
* Vengrija Vengrijos oro pajėgos
* Šiaurės Korėja Šiaurės Korėjos oro pajėgos

Specifikacijos
--------------

Tu-2s


|  |  |
| --- | --- |
| Tipas |  |
| Ekipažas | 4 |
| Keleivinės vietos |  |
| Ilgis | 13,80 m |
| Aukštis | 4,55 m |
| Sparnų ilgis | 18,86 m |
| Sparnų tipas | Tiesūs |
| Sparnų kampas |  |
| Sparnų plotas | 48,80 m² |
| Tuščioji masė | 7474 kg |
| Pilnoji masė | 11 360 kg |
| Maksimali masė |  |
| Variklis (-iai) | 2 stūmuokliniai AŠ-82FNV |
| Traukos jėga |  |
| Kreiserinis greitis |  |
| Didžiausias greitis | 550 km/h |
| Mach |  |
| Skrydžio aukštis |  |
| Didžiausias aukštis | 9500 m |
| Skrydžio nuotolis | 1400 km |
| Kovinis skrydžio nuotolis |  |
| Kilimo greitis |  |
| Kuro atsargos |  |
| krydžio trukmė |  |

**Ginkluotė**

* Dvi 20 mm patrankos
* Trys 12,7 mm kulkosvaidžiai
* Iki 4000 kg bombų

Išnašos
-------

1. ↑
2. ↑
3. ↑   Archyvuota kopija 2016-07-09 iš Wayback Machine projekto.
4. ↑
5. ↑   Archyvuota kopija 2016-06-29 iš Wayback Machine projekto.
6. ↑   Archyvuota kopija 2016-03-28 iš Wayback Machine projekto.
7. ↑


|  |  |
| --- | --- |
|  | Šis straipsnis yra tapęs savaitės straipsniu. |